**บทที่ 5**

**สรุปผล อภิปรายผล และข้อเสนอแนะ**

 รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจ ชั้นประทวน สังกัดกองบัญชาการตำรวจภูธรภาค 3 ผู้วิจัยนำมาสรุปผล อภิปรายผลและข้อเสนอแนะตามลำดับ ดังนี้

1. สรุปผลการวิจัย
2. อภิปรายผล
3. ข้อเสนอแนะ

**5.1 สรุปผลการวิจัย**

 การศึกษาวิจัยเรื่อง รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ผู้วิจัยขอสรุปผลการวิจัย ดังต่อไปนี้

 1. ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 โดยรวม อยู่ในระดับมาก ( $\overbar{X}$ = 4.05 , S.D. = 0.31) เมื่อพิจารณาเป็นรายด้าน พบว่า อยู่ในระดับมาก จำนวน 3 ด้าน คือ ความมั่งมี-ศรีสุข ($\overbar{X}$ = 4.10, S.D. = 0.43) รองลงมาคือด้านการอยู่ดี-กินดี ($\overbar{X}$ = 4.08, S.D. = 0.32) และด้านการพออยู่ - พอกิน ($\overbar{X}$ = 3.97, S.D. = 0.34) ตามลำดับ

 2. ผลการศึกษาปัจจัยที่ส่งผลต่อคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ได้ดำเนินการศึกษาเอกสารและงานวิจัยที่เกี่ยวข้อง การสัมภาษณ์ผู้ทรงคุณวุฒิ พบว่า ปัจจัยที่มีผลต่อคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 คือ ปัจจัยพยากรณ์ หรือ ตัวแปรอิสระ ประกอบด้วย ปัจจัยหลัก 3 ด้าน แต่ละด้านประกอบด้วยปัจจัยย่อยหรือตัวบ่งชี้ 11 ตัว ได้แก่

 2.1 ปัจจัยด้านภายในของบุคคล ประกอบด้วย ปัจจัยย่อยหรือตัวบ่งชี้ 4 ตัว ได้แก่

2.1.1 ความสนใจในปรัชญาเศรษฐกิจพอเพียง

* + 1. เจตคติต่อปรัชญาเศรษฐกิจพอเพียง

2.1.3 การน้อมนำปรัชญาเศรษฐกิจพอเพียง

2.1.4 เจตคติต่อการพึ่งตนเอง

 2.2 ปัจจัยด้านสภาพแวดล้อม ประกอบด้วย ปัจจัยย่อยหรือตัวบ่งชี้ 4 ตัว ได้แก่

 2.2.1 กระแสความนิยมภายในประเทศ

 2.2.2 การส่งเสริมจากภาคประชาสังคม

 2.2.3 การส่งเสริมจากภาคราชการ

 2.2.4 การบูรณาการปรัชญาเศรษฐกิจพอเพียง

 2.3 ปัจจัยด้านการบริหารงาน ประกอบด้วย ปัจจัยย่อยหรือตัวบ่งชี้ 3 ตัว ได้แก่

 2.3.1 ทัศคติของผู้บังคับบัญชาที่มีต่อปรัชญาเศรษฐกิจ

 2.3.2 ยุทธศาสตร์การขับเคลื่อนปรัชญาเศรษฐกิจพอเพียงมาปฏิบัติในองค์กร

 2.3.3 การสนับสนุนจากผู้นำองค์กรตามวิถีปรัชญาเศรษฐกิจพอเพียง

 สำหรับปัจจัยที่ถูกพยากรณ์หรือตัวแปรตาม คือ พัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ประกอบด้วยตัวบ่งชี้ 3 ตัว ได้แก่ การพออยู่ - พอกิน

 1. การอยู่ดี - กินดี

 2. ความมั่งมี – ศรีสุข

 เมื่อดำเนินการศึกษาในขั้นตอนนี้ ผลการคัดสรรปัจจัยที่ส่งผลต่อคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ได้ดำเนินการโดยการวิเคราะห์การถดถอยพหุคูณ (Multiple Regression Analysis) พบว่า ได้ปัจจัยพยากรณ์หรือตัวบ่งชี้ที่เป็นตัวพยากรณ์พัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 อย่างมีนัยสำคัญทางสถิติที่ระดับ .05 โดยเรียงลำดับค่าน้ำหนักสัมประสิทธิ์ของการพยากรณ์จากมากไปน้อย ได้แก่

 1. สนับสนุนจากผู้นำองค์กรตามวิถีเศรษฐกิจพอเพียง

 2. ยุทธศาสตร์การขับเคลื่อนปรัชญาเศรษฐกิจพอเพียงมาปฏิบัติในองค์การ

 3. การน้อมนำปรัชญาเศรษฐกิจพอเพียง (พฤติกรรม)

 4. กระแสความนิยมภายในประเทศ

 5. เจตคติต่อปรัชญาเศรษฐกิจพอเพียง

 สำหรับปัจจัยพยากรณ์หรือตัวบ่งชี้ที่เป็นตัวพยากรณ์คุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ที่ไม่มีนัยสำคัญทางสถิติ จำนวน 6 ตัวแปร ได้แก่

 1. การบูรณาการปรัชญาเศรษฐกิจพอเพียง

 2. ความสนใจในปรัชญาเศรษฐกิจพอเพียง

 3. เจตคติต่อการพึ่งตนเอง

 4. การส่งเสริมจากภาคประชาสังคม

 5. ทัศคติของผู้บังคับบัญชาที่มีต่อปรัชญาเศรษฐกิจ

 6. การส่งเสริมจากภาคราชการ

 3. ผลการสร้างรูปแบบและการยืนยันรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 แบ่งเป็นดังนี้

 3.1 ผลการสร้างรูปแบบ

 ได้ดำเนินการวิเคราะห์ปัจจัยหรือตัวบ่งชี้คุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 จากการคัดสรรด้วยการวิเคราะห์การถดถอยพหุคูณ และการสนทนากลุ่ม พบว่า ปัจจัยหรือตัวบ่งชี้คุณภาพชีวิตตามวิถีปรัชญาเศรษฐกิจพอเพียง จำนวน 10 ปัจจัย เป็นปัจจัยหรือตัวบ่งชี้ที่นำมาพยากรณ์พัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3ได้ และต้องเพิ่มปัจจัยอื่น ๆ เข้าไปด้วย เพื่อให้กระบวนการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนมีความสมบูรณ์มากขึ้น ได้แก่ การพัฒนาทั้งระดับปัจเจกบุคคล ปัจจัยแวดล้อมและปัจจัยด้านการบริหาร ต้องร่วมกันพัฒนากลยุทธ์หรือตัวบ่งชี้ในการพัฒนาคุณภาพชีวิตตามวิถีปรัชญาเศรษฐกิจพอเพียง เพื่อส่งเสริมให้เกิดปัจจัยย่อยทั้ง 10 ตัวบ่งชี้ มีการพัฒนาความรู้ความเข้าใจในปรัชญาเศรษฐกิจพอเพียงหรือระดับปัจเจกบุคคล สถานีตำรวจและองค์การตำรวจ ส่งเสริมและพัฒนาความรู้ความเข้าใจอย่างท่องแท้ในเศรษฐกิจพอเพียง (ความพอประมาณ มีเหตุผล ภูมิคุ้มกัน ความรู้ และคุณธรรม) ส่งเสริมการใช้ทรัพยากรอย่างคุ้มค่า และส่งเสริมการเรียนรู้เกี่ยวกับภูมิปัญญาท้องถิ่นอย่างเท่าทัน มีการเสริมสร้างเจตคติที่ดีต่อปรัชญาเศรษฐกิจพอเพียง ด้วยการส่งเสริมการน้อมนำธรรมะเข้ามาใช้ในการดำเนินชีวิต สร้างความตระหนักรู้รับผิดชอบในหน้าที่ของตน สร้างความตระหนัก จิตสำนึกและเห็นคุณค่าในปรัชญาเศรษฐกิจพอเพียง สร้างความตระหนักรู้เพื่อลดละความโลภให้ยินดีในสิ่งที่มีอยู่และสร้างความตระหนักและยึดมั่นบนพื้นฐานการพึงตนเอง มีการสร้างกระแสนิยมในปรัชญาเศรษฐกิจพอเพียง ด้วยการส่งเสริมและสนับสนุนการสร้างภาคีเครือข่ายปรัชญาเศรษฐกิจพอเพียง ส่งเสริม สนับสนุนและยกย่องเชิดชูบุคคลที่น้อมนำเศรษฐกิจพอเพียงเป็นคนต้นแบบ ส่งเสริมการสื่อสารประชาสัมพันธ์เกี่ยวกับปรัชญาเศรษฐกิจพอเพียงผ่านสื่อต่างๆ ส่งเสริมและสนับสนุนการประกอบอาชีพเสริมสร้างรายได้พิเศษ ส่งเสริมและสนับสนุนการสร้างมูลค่าจากทรัพยากรของตนมาสร้างอาชีพสร้างรายได้อย่างยั่งยืนและกำหนดกลยุทธ์การประชาสัมพันธ์เชิงรุก มีการเสริมสร้างและพัฒนาภาวะผู้นำและการบริหารจัดการ ด้วยการพัฒนาผู้บริหารองค์กรให้เป็นผู้นำเป็นแบบอย่างหรือเป็นผู้นำต้นแบบปรัชญาเศรษฐกิจพอเพียง พัฒนาภาวะผู้ทำการเปลี่ยนแปลงให้กับบุคลากร การถ่ายทอดปรัชญาเศรษฐกิจพอเพียงออกมาเป็นแนวทางเชิงรูปธรรมที่เหมาะสมกับบทบาทหน้าที่ต่างๆ การเปิดโอกาสและส่งเสริมบุคลากรให้น้อมนำปรัชญาเศรษฐกิจพอเพียงมาใช้ในการดำเนินชีวิต การเสริมสร้างความสัมพันธ์ระหว่างบุคลากรแนวราบลดความเป็นนายเป็นบ่าว (นายกับไพร่) การส่งเสริมและสนับสนุนการศึกษาดูงานปรัชญาเศรษฐกิจพอเพียงอย่างต่อเนื่อง กำหนดนโยบายการส่งเสริมปรัชญาเศรษฐกิจพอเพียงอย่างเป็นรูปธรรม ปฏิรูปการปฏิบัติงานหรือการปฏิบัติตามบทบาทหน้าที่บนฐานแนวคิดปรัชญาเศรษฐกิจพอเพียง ตลอดทั้งการประยุกต์ใช้วงจาคุณภาพ PDCA ในการขับเคลื่อนปรัชญาเศรษฐกิจพอเพียงอย่างต่อเนื่องนำไปสู่การปฏิบัติและส่งผลต่อการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3

 3.2 การยืนยันรูปแบบ

 ผลการประเมินรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของราชการตำรวจชั้นประทวน สังกัดกองบัญชาการตำรวจภูธรภาค 3 ได้ผ่านการประเมินยืนยันจากผู้เชี่ยวชาญที่ได้ส่งแบบตอบกลับการประเมินยืนยันรูปแบบ ผลการวิเคราะห์ข้อมูลที่ได้จากผู้เชี่ยวชาญที่ประเมินยืนยัน พบว่า รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของราชการตำรวจชั้นประทวน สังกัดกองบัญชาการตำรวจภูธรภาค 3 ที่ได้จากการศึกษาในครั้งนี้มีความเป็นไปได้อย่างความเหมาะสมทุกแนวทาง ซึ่งเป็นไปตามหลักการของการวิเคราะห์ กล่าวคือการพิจารณาข้อความแนวทางที่เหมาะสมจะใช้ข้อความที่มีค่าพิสัยระหว่างควอไทล์ (I.R.) ตั้งแต่ 1.50 ลงมา ซึ่งถือว่าข้อความนั้นมีความสอดคล้องกันสูง โดยพิจารณาจากคำตอบของผู้เชี่ยวชาญที่มีค่าเฉลี่ยตั้งแต่ 4.13 ขึ้นไป ซึ่งถือว่าผู้เชี่ยวชาญมีความเห็นด้วยในระดับมาก และค่าพิสัยระหว่างควอไทล์ (I.R) ตั้งแต่ 1.50 ลงมา ซึ่งถือว่าผู้เชี่ยวชาญมีความเห็นสอดคล้องกัน

 กล่าวโดยสรุป รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ประกอบด้วย การพัฒนาความรู้ความเข้าใจในปรัชญาเศรษฐกิจพอเพียง การเสริมสร้างเจตคติที่ดีต่อปรัชญาเศรษฐกิจพอเพียง การสร้างกระแสนิยมในปรัชญาเศรษฐกิจพอเพียง และการเสริมสร้างและพัฒนาภาวะผู้นำและการบริหารจัดการ ที่ได้จากการวิจัยในครั้งนี้ สามารถนำไปใช้ได้อย่างเหมาะสมระดับมาก

**5.2 อภิปรายผลการวิจัย**

 ในการศึกษาวิจัยเรื่อง รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ผู้วิจัยได้พบประเด็นสำคัญที่ควรนำมาอภิปรายผล ดังนี้

 **1. คุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3**

 มีระดับคุณภาพชีวิตตามวิถีปรัชญาเศรษฐกิจพอเพียงโดยรวม อยู่ในระดับมาก เมื่อพิจารณาเป็นรายด้าน พบว่า อยู่ในระดับมาก ทั้งหมด 3 ด้าน เมื่อเรียงลำดับแล้วพบว่าด้านที่มีค่าเฉลี่ยมากที่สุดคือ ด้านความมั่งมี-ศรีสุข ค่าเฉลี่ย 4.10 รองลงมาคือด้านการอยู่ดี-กินดี ค่าเฉลี่ย 4.08 และด้านที่มีค่าเฉลี่ยต่ำที่สุดคือ ด้านการพออยู่-พอกิน ค่าเฉลี่ย 3.97 ซึ่งไม่สอดคล้องกับงานวิจัยของ บุญโชติ เกตุแก้ว(2556, น. 95) ได้ศึกษา เรื่องคุณภาพชีวิตตามหลักปรัชญาเศรษฐกิจพอเพียงและคุณภาพชีวิตในการทำงานของบุคลากรฝ่ายช่างองค์กรปกครองส่วนท้องถิ่นในเขตจังหวัดเพชรบุรีและจังหวัดประจวบคีรีขันธ์ ผลการวิจัย พบว่า 1. คุณภาพชีวิตตามปรัชญาเศรษฐกิจพอเพียง และคุณภาพชีวิตในการทำงานของบุคลากรฝ่ายช่าง โดยรวมมีค่าเฉลี่ยอยู่ในระดับปานกลางทุกด้าน 2. ความสัมพันธ์ที่ส่งผลต่อคุณภาพชีวิตตามหลักปรัชญาเศรษฐกิจพอเพียงและคุณภาพชีวิตในการทำงานของบุคลากรฝ่ายช่าง องค์กรปกครองส่วนท้องถิ่นในเขตจังหวัดเพชรบุรีและจังหวัดประจวบคีรีขันธ์โดยรวมมีความสัมพันธ์กันอย่างมีนัยสำคัญทางสถิติที่ระดับ .01 โดยมีค่าสัมประสิทธิ์สหสัมพันธ์ในทางบวกอยู่ในระดับปานกลาง ตลอดทั้งไม่สอดคล้องกับงานวิจัยของ วีระวัฒน์ ประทีปรัตน์ (2542, น. 125) ได้ทำการศึกษาวิจัยเรื่อง การศึกษาคุณภาพชีวิตในการทำงานของข้าราชการทหารอากาศ กองป้องกันทางอากาศ ซึ่งผลของการวิจัยพบว่า ข้าราชการทหารมีคุณภาพชีวิตในการทำงานระดับปานกลาง เพราะข้าราชการทหารมีผู้บังคับบัญชากันเป็นลำดับขั้น มีกฎ ระเบียบ วินัยที่เคร่งครัด การที่มีคุณภาพชีวิตในการทำงานอยู่ในระดับปานกลางก็นับว่าอยู่ในระดับที่ใช้ได้ แต่สอดคล้องกับงานวิจัยของ จตุพล ยะจอม (2552) ได้ศึกษาเรื่องการประยุกต์ใช้แนวคิดเศรษฐกิจพอเพียงของชุมชนในเขตเทศบาลตําบลปาย อําเภอปาย จังหวัดแม่ฮ่องสอน ผลการศึกษาสรุปได้ คือ ระดับความรู้ความเข้าใจเกี่ยวกับแนวคิดเศรษฐกิจพอเพียงของประชาชนในเขตเทศบาล ตําบลปาย อยู่ในระดับมาก โดยเฉพาะประเด็นหัวข้อที่กลุ่มตัวอย่างมีความรู้ความเข้าใจมากที่สุด ได้แก่ 20 ประเด็นความพอเพียง หมายถึงความพอประมาณ ความมีเหตุผลความมีภูมิคุ้มกันในตัว รองลงมาได้แก่ ประเด็นการดำเนินชีวิตทางสายกลางถือเป็นเศรษฐกิจพอเพียง นอกจากนั้นยังได้แสดงความคิดเห็นว่าเศรษฐกิจพอเพียงเป็นปรัชญาที่พระบาทสมเด็จพระเจ้าอยู่หัวทรงมีพระราชดํารัสไว้เพื่อชี้แนะแนวทางในการดําเนินชีวิตให้แก่พสกนิกรชาวไทย ระดับการดำเนินชีวิตตามแนวทางเศรษฐกิจพอเพียงของประชาชนในเขตเทศบาลตําบลปาย อยู่ในระดับมาก โดยส่วนใหญ่จะเป็นการลดรายจ่ายเพิ่มรายได้ในส่วนของการปลูกพืชผักสวนครัวไว้กินเองในครัวเรือน อีกประการหนึ่งที่นําไปใช้ในการดําเนินชีวิตก็คือการประหยัดอดออม ใช้จ่ายอย่างประหยัดไม่ใช้จ่ายฟุ่มเฟือย

 ดังนั้น จึงสรุปได้ว่า ระดับผลพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 โดยรวมอยู่ที่ระดับมาก มีค่าเฉลี่ยที่ 3.74

 เมื่อพิจารณาระดับพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 เป็นรายด้านและรายข้อ สามารถอธิบายได้ดังนี้

 1. ด้านการพออยู่ – พอกิน

พบว่า ระดับพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ด้านการพออยู่ – พอกิน นั้นโดยรวม อยู่ในระดับมาก ( $\overbar{X}$ = 3.97, S.D. = 0.34 และเมื่อพิจารณาเป็นรายข้อทั้ง 12 ข้อ พบว่า อยู่ในระดับมาก ทั้งจำนวน 12 ข้อ เมื่อเรียงลำดับค่าเฉลี่ยจากมากไปหาน้อย ได้แก่ ข้อที่ 12.การรู้ความต้องการของท่านกับความสามารถที่จะสนองความต้องการนั้น ( $\overbar{X}$ = 4.19, S.D. = 0.62) รองลงมาคือข้อที่ 1.ครอบครัวของท่านเป็นคนมักน้อย ไม่โลภมาก ไม่อยากได้ของคนอื่น ( $\overbar{X}$ =4.02, S.D. =0.71) และ ข้อที่ 10.การห้ามคนในครอบครัวหากต้องซื้อสิ่งของที่ไม่จำเป็น ( $\overbar{X}$ =4.01, S.D. = 0.74) ตามลำดับ ที่เป็นเช่นนี้แสดงให้เห็นว่า ข้าราชการตำรวจชั้นประทวนสังกัดกองบัญชาการตำรวจภูธรภาค 3 และครอบครัวเป็นคนมักน้อย ไม่โลภมาก ไม่อยากได้ของคนอื่น รู้จักทำมาหากินได้ให้พอมีพอกินไม่เดือดร้อน รู้จักยับยั้งช่างใจเมื่อมีคนมาขายสินค้าที่ท่านชอบ ใช้จ่ายที่ไม่ฟุ่มเฟือยที่ไม่จำเป็นในการดำเนินชีวิต ไม่สุรุ่ยสุร่ายจนทำให้ครอบครัวเดือดร้อน ตลอดทั้ง เพื่อนในหน่วยงานก็ใช้จ่ายที่ไม่สุรุ่ยสุร่ายจนทำให้ตนเองเดือดร้อน มีจิตสำนึกที่มีความสันโดษ แต่ไม่สุดโต่ง รู้จักห้ามปรามเพื่อนร่วมงานท่านเสมอหากต้องซื้อสิ่งของที่ไม่จำเป็นและมีวิธีการจัดการกับความต้องการของท่านกับความสามารถที่จะสนองความต้องการนั้น ซึ่งไม่สอดคล้องกับงานวิจัยของ บุญโชติ เกตุแก้ว(2556, น. 95) ได้ศึกษา เรื่องคุณภาพชีวิตตามหลักปรัชญาเศรษฐกิจพอเพียงและคุณภาพชีวิตในการทำงานของบุคลากรฝ่ายช่างองค์กรปกครองส่วนท้องถิ่นในเขตจังหวัดเพชรบุรีและจังหวัดประจวบคีรีขันธ์ ผลการวิจัย พบว่า 1. คุณภาพชีวิตตามปรัชญาเศรษฐกิจพอเพียง และคุณภาพชีวิตในการทำงานของบุคลากรฝ่ายช่าง โดยรวมมีค่าเฉลี่ยอยู่ในระดับปานกลางทุกด้าน 2. ความสัมพันธ์ที่ส่งผลต่อคุณภาพชีวิตตามหลักปรัชญาเศรษฐกิจพอเพียงและคุณภาพชีวิตในการทำงานของบุคลากรฝ่ายช่าง องค์กรปกครองส่วนท้องถิ่นในเขตจังหวัดเพชรบุรีและจังหวัดประจวบคีรีขันธ์โดยรวมมีความสัมพันธ์กันอย่างมีนัยสำคัญทางสถิติที่ระดับ .01 โดยมีค่าสัมประสิทธิ์สหสัมพันธ์ในทางบวกอยู่ในระดับปานกลาง แต่สอดคล้องกับงานวิจัยของ จตุพล ยะจอม (2552) ได้ศึกษาเรื่องการประยุกต์ใช้แนวคิดเศรษฐกิจพอเพียงของชุมชนในเขตเทศบาลตําบลปาย อําเภอปาย จังหวัดแม่ฮ่องสอน ผลการศึกษาสรุปได้ คือ ระดับความรู้ความเข้าใจเกี่ยวกับแนวคิดเศรษฐกิจพอเพียงของประชาชนในเขตเทศบาล ตําบลปาย อยู่ในระดับมาก โดยเฉพาะประเด็นหัวข้อที่กลุ่มตัวอย่าง มีความรู้ความเข้าใจมากที่สุด ได้แก่ 20 ประเด็นความพอเพียง หมายถึงความพอประมาณ ความมีเหตุผลความมีภูมิคุ้มกันในตัว รองลงมาได้แก่ ประเด็นการดเนินชีวิตทางสายกลางถือเป็นเศรษฐกิจพอเพียง นอกจากนั้นยังได้แสดงความคิดเห็นว่าเศรษฐกิจพอเพียงเป็นปรัชญาที่พระบาทสมเด็จพระเจ้าอยู่หัวทรงมีพระราชดํารัสไว้เพื่อชี้แนะแนวทางในการดําเนินชีวิตให้แก่พสกนิกรชาวไทย และระดับการดำเนินชีวิตตามแนวทางเศรษฐกิจพอเพียงของประชาชนในเขตเทศบาลตําบลปาย อยู่ในระดับมาก โดยส่วนใหญ่จะเป็นการลดรายจ่ายเพิ่มรายได้ในส่วนของการปลูกพืชผักสวนครัวไว้กินเองในครัวเรือน อีกประการหนึ่งที่นําไปใช้ในการดําเนินชีวิตก็คือการประหยัดอดออม ใช้จ่ายอย่างประหยัดไม่ใช้จ่ายฟุ่มเฟือย

 2. ด้านการอยู่ดี – กินดี

พบว่า ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ด้านการอยู่ดี-กินดี โดยรวม อยู่ในระดับมาก ($\overbar{X}$ =4.08, S.D. = 0.32) และเมื่อพิจารณาเป็นรายข้อทั้ง 13 ข้อ พบว่า อยู่ในระดับมากที่สุด จำนวน 3 ข้อ อยู่ในระดับมาก จำนวน 10 ข้อ และเมื่อเรียงลำดับค่าเฉลี่ยจากมากไปหาน้อย ได้แก่ ข้อที่ 13. คิดว่าการยึดหลักการมีภูมิคุ้มกันที่ดีในการปฏิบัติงานในหน้าที่ตำรวจ นับว่าเป็นเรื่องของการอยู่ดีกินดี ($\overbar{X}$ = 4.57, S.D. = 0.68) ข้อที่ 12.คิดว่าการ ยึดหลักการมีเหตุผลในการปฏิบัติงานในหน้าที่ตำรวจ นับว่าเป็นเรื่องของการอยู่ดีกินดี ($\overbar{X}$ = 4.30, S.D. = 0.56) และข้อที่ 4. เชื่อว่าการไม่เบียดเบียนผู้อื่น แต่เผื่อแผ่ไปยังสมาชิกคนอื่นๆ ในหน่วยงาน เป็นสิ่งสำคัญในการดำเนินชีวิต ($\overbar{X}$ = 4.25, S.D. = 0.67) ตามลำดับ ที่เป็นเช่นนี้แสดงให้เห็นว่า ข้าราชการตำรวจชั้นประทวนสังกัดกองบัญชาการตำรวจภูธรภาค 3 และครอบครัวนั้นยังมีระดับคุณภาพชีวิตตามวิถีปรัชญาเศรษฐกิจพอเพียงยังไม่ค่อยจะมีความสมบูรณ์เท่าใดนักเนื่องจากอยู่ในระดับมากที่สุดเพียง 3 หัวข้อเท่านั้นเอง จะเห็นได้ว่าข้าราชการตำรวจชั้นประทวนและครอบครัวนั้นประกอบสัมมาอาชีพหาเลี้ยงตนเองได้อย่างถูกต้อง ไม่ให้อดอยาก หรือโลภแล้วตักตวง หรือเบียดเบียนผู้อื่นจนเกินความจำเป็นแต่คิดเผื่อแผ่แบ่งปันไปยังสมาชิกคนอื่น ๆ ในชุมชนด้วย เพราะว่าความพอเพียงของสมาชิกแต่ละคนจะไม่เท่าเทียมกัน แต่สมาชิกทุกคนที่ดำเนินชีวิตตามหลักการเศรษฐกิจพอเพียงเห็นสอดคล้องกัน การดำเนินวิถีชีวิตของแต่ละครอบครัวต่อเรื่องไปถึงชุมชน หมู่บ้าน หรือสังคมระดับภาคส่วนที่มีความเป็นอยู่แบบอยู่ดี กินดี พัฒนาตนเองให้มีการเรียนรู้ภูมิปัญญา สอดคล้องกับสภาพท้องถิ่นรู้จักใช้ทรัพยากรธรรมชาติและสิ่งแวดล้อมอย่างมีคุณค่าอย่างยั่งยืน มีจิตสำนึกที่ดี ต่อตนเองและสังคมช่วยเหลือเกื้อกูลกัน เป็นระบบเศรษฐกิจทางสายกลาง หรือเศรษฐกิจแบบมัชฌิมาปฏิปทา เพราะเชื่อมโยงทุกเรื่องมาเข้าด้วยกัน ทั้งเศรษฐกิจ จิตใจ สังคม วัฒนธรรม สิ่งแวดล้อมเข้าด้วยกัน พร้อมทั้งเป็นการที่ไม่โลภเกินความจำเป็นแต่กลับแบ่งปันไปยังผู้อื่น ๆ ในหน่วยงาน เป็นสิ่งสำคัญในการดำเนินชีวิต ไม่เบียดเบียนผู้อื่น แต่กลับคิดเผื่อแผ่ไปยังสมาชิกคนอื่น ๆ ในหน่วยงาน เป็นสิ่งสำคัญในการดำเนินชีวิตของแต่ละครอบครัวต่อเนื่องไปถึงหน่วยงานหรือสังคมระดับภาคส่วน มีการพัฒนาตนเองให้มีการเรียนรู้ ภูมิปัญญา สอดรับกับสภาพท้องถิ่น รู้จักใช้ทรัพยากรธรรมชาติและสิ่งแวดล้อมอย่างมีคุณค่าอย่างยั่งยืน มีจิตสำนึกที่ดีต่อตนเองและหน่วยงาน ยึดหลักทางสายกลางในการปฏิบัติงานในหน้าที่ตำรวจ ยึดหลักพอประมาณในการปฏิบัติงานในหน้าที่ตำรวจ การยึดหลักการมีภูมิคุ้มกันที่ดีในการปฏิบัติงานในหน้าที่ตำรวจอยู่ในระดับที่น่าพอใจ แต่ถ้าหากได้รับการส่งเสริมจากผู้บังคับบัญชาหรือหน่วยงานที่เกี่ยวข้องก็จะทำให้ข้าราชการตำรวจชั้นประทวน สังกัดกองบัญชาการตำรวจภูธรภาค 3 มีระดับคุณภาพชีวิตแบบอยู่ดี-กินดี มีการยกระดับขึ้นได้จนถึงระดับมากที่สุดอย่างแน่นอน ซึ่งสอดคล้องกับงานวิจัยของ รัฐพงศ์ บุญญานุวัตร (2554, น. 94) ได้ศึกษาวิจัยเรื่อง การนำแนวคิดปรัชญาเศรษฐกิจพอเพียงมาใช้ในการดำเนินชีวิตของประชาชนในชุมชนเขตดุสิต กรุงเทพมหานครพบว่า การนำแนวคิดปรัชญาเศรษฐกิจพอเพียงมาใช้ในการดำเนินชีวิตของประชาชนในชุมชนเขตดุสิต กรุงเทพมหานคร พบว่า ระดับการปฏิบัติของประชาชนทั้งโดยภาพรวม และรายด้านอยู่ในระดับมาก เรียงตามลำดับค่าเฉลี่ยจากมากไปน้อย ได้แก่ ด้านเงื่อนไขคุณธรรม ด้านการมีเหตุผล ด้านความพอประมาณ ด้านเงื่อนไขความรู้ และ ด้านการมีภูมิคุ้มกันในตัวที่ดีตามลำดับ และสอดคล้องกับงานวิจัยของ กันตยา มานะกุล (2550) ได้ทำการศึกษาเรื่อง การพัฒนาคุณภาพชีวิตโดยยึดปรัชญาเศรษฐกิจพอเพียง : กรณีศึกษาชุมชนบ้านจอมจันทร์ หมู่ที่ 2 ตำบลสันทราย อําเภอแม่จัน จังหวัดเชียงราย พบว่า หลังเรียน กลุ่มตัวอย่างที่เข้าร่วมโครงการ 1) มีคะแนนรวมจากการทำแบบทดสอบ ด้านการอ่านออกเขียนภาษาไทยได้ เพิ่มขึ้นร้อยละ 81.0 2) มีคะแนนรวม จากการทำแบบทดสอบ ด้านการกินอาหารถูกต้องครบถ้วน เพิ่มขึ้นร้อยละ 77.9 และ 3) มีคะแนนรวมจากการทำแบบทดสอบด้านครอบครัวมีความอบอุ่น เพิ่มขึ้นร้อยละ 79.4 นอกจากนี้จากการสังเกตและสัมภาษณ์หลังเรียน พบว่า กลุ่มตัวอย่างมีความเข้าใจที่ถูกต้องและตระหนักถึงความสำคัญของการกินอาหารให้ถูกต้องครบถ้วน การสร้างครอบครัวให้มีความอบอุ่น ตลอดจนการนําเอาหลักการเศรษฐกิจพอเพียงไปใช้ในชีวิตประจำวันได้ดีขึ้น ซึ่งแสดงให้เห็นว่า โครงการการพัฒนาคุณภาพชีวิตโดยยึดปรัชญาเศรษฐกิจพอเพียงนี้สามารถนําไปใช้เป็นแนวทางในการพัฒนาคุณภาพชีวิตของชุมชนบ้านจอมจันทร์ได้ พร้อมทั้งสอดคล้องกับงานวิจัยของ ฐิติมา ปาลคะเชนทร์ (2556, น. 661). ได้ทำการศึกษาวิจัยเรื่อง ปัจจัยที่ส่งผลต่อระดับความรู้ความเข้าใจในการดำเนินชีวิตตามหลักปรัชญาเศรษฐกิจพอเพียงของประชาชนในเขตองค์การบริหารส่วนตำบลพนม อำเภอพนม จังหวัดสุราษฎร์ธานี ผลการวิจัยพบว่า 1) ระดับความรู้ความเข้าใจเกี่ยวกับการดำเนินชีวิตตามหลักปรัชญาเศรษฐกิจพอเพียงของประชาชนในเขตองค์การบริหารส่วนตำบลพนม อยู่ในระดับมาก 2) อายุการศึกษา รายได้ สถานภาพครอบครัว การรับรู้ข่าวสาร การเข้าร่วมโครงการเศรษฐกิจพอเพียง และการอบรมเศรษฐกิจพอเพียง เป็นปัจจัยที่ส่งผลต่อระดับความรู้ความเข้าใจในการดำเนินชีวิตตามหลักปรัชญาเศรษฐกิจพอเพียงของประชาชนในเขตองค์การบริหารส่วนตำบลพนม อย่างมีนัยสำคัญทางสถิติที่ระดับ 0.05 3) ข้อเสนอแนะเพื่อการสร้างความรู้ความเข้าใจในการดำเนินชีวิตตามหลักปรัชญาเศรษฐกิจพอเพียงแก่ประชาชน คือ องค์การบริหารส่วนตำบลพนมและหน่วยงานที่เกี่ยวข้อง ควรให้ความสำคัญกับการประชาสัมพันธ์ในกลุ่มประชาชนที่มีอายุน้อย รายได้น้อย ให้สามารถรับรู้ข้อมูลและประยุกต์ในแนวคิดหลักปรัชญาเศรษฐกิจพอเพียงในชีวิตประจำวัน และส่งเสริมให้มีการศึกษาวิจัยเชิงคุณภาพ เพื่อค้นหาปัญหาและแนวทางที่สอดรับกับความต้องการของประชาชน นำสู่การพัฒนาอย่างมีประสิทธิภาพต่อไป อีกทั้งสอดคล้องกับงานวิจัยของ จตุพล ยะจอม (2552) ได้ศึกษาเรื่องการประยุกต์ใช้แนวคิดเศรษฐกิจพอเพียงของชุมชนในเขตเทศบาลตําบลปาย อําเภอปาย จังหวัดแม่ฮ่องสอน ผลการศึกษาสรุปได้ดังนี้ ระดับความรู้ความเข้าใจเกี่ยวกับแนวคิดเศรษฐกิจพอเพียงของประชาชนในเขตเทศบาล ตําบลปาย อยู่ในระดับมาก โดยเฉพาะประเด็นหัวข้อที่กลุ่มตัวอย่างมีความรู้ความเข้าใจมากที่สุด ได้แก่ 20 ประเด็นความพอเพียง หมายถึงความพอประมาณ ความมีเหตุผลความมีภูมิคุ้มกันในตัว รองลงมาได้แก่ ประเด็นการดเนินชีวิตทางสายกลางถือเป็นเศรษฐกิจพอเพียง นอกจากนั้นยังได้แสดงความคิดเห็นว่าเศรษฐกิจพอเพียงเป็นปรัชญาที่พระบาทสมเด็จพระเจ้าอยู่หัวทรงมีพระราชดํารัสไว้เพื่อชี้แนะแนวทางในการดําเนินชีวิตให้แก่พสกนิกรชาวไทย ระดับการดำเนินชีวิตตามแนวทางเศรษฐกิจพอเพียงของประชาชนในเขตเทศบาลตําบลปาย อยู่ในระดับมาก โดยส่วนใหญ่จะเป็นการลดรายจ่ายเพิ่มรายได้ในส่วนของการปลูกพืชผักสวนครัวไว้กินเองในครัวเรือน อีกประการหนึ่งที่นําไปใช้ในการดําเนินชีวิตก็คือการประหยัดอดออม ใช้จ่ายอย่างประหยัดไม่ใช้จ่ายฟุ่มเฟือย ระดับการมีส่วนร่วมกับชุมชนตามแนวทางเศรษฐกิจพอเพียงนั้นอยู่ในระดับปานกลาง โดยการเข้าร่วมรวมกลุ่มเป็นสมาชิกกลุ่มออมทรัพย์ สหกรณ์ออมทรัพย์ กองทุนหมู่บ้าน กองทุน อื่น ๆ มีระดับการมีส่วนร่วมมากที่สุด

 3. ด้านความมั่งมี - ศรีสุข

 พบว่า ระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจ ชั้นประทวน สังกัดกองบัญชาการตำรวจภูธร ภาค 3 ด้านความมั่งมี-ศรีสุข โดยรวม อยู่ในระดับมาก ($\overbar{X}$ = 4.10, S.D. = 0.43) เมื่อพิจารณาเป็นรายข้อทั้ง 11 ข้อ พบว่า อยู่ในระดับมากที่สุดจำนวน 3 ข้อ อยู่ในระดับมาก จำนวน 8 ข้อ และเมื่อเรียงลำดับจากค่าเฉลี่ยมากไปหาน้อย ได้แก่ ข้อที่ 11.การที่มีฐานเศรษฐกิจมีความแข็งแกร่งด้านอัตลักษณ์ทางวัฒนธรรมศักยภาพของพื้นที่เป็นเรื่องของความมั่งมี ศรีสุข( $\overbar{X}$ = 4.42, S.D. = 0.56) รองลงมาคือข้อที่ 3. คิดว่าความมั่งมี ศรีสุขเริ่มจากตนเอง ครอบครัว ชุมชน สังคม ประเทศชาติ ($\overbar{X}$ = 4.37, S.D. = 0.63) และ ข้อที่ 3. คิดว่าความมั่งมี ศรีสุขเริ่มจากตนเอง ครอบครัว ชุมชน สังคม ประเทศชาติ ( $\overbar{X}$ = 4.26, S.D. = 0.69) ตามลำดับ ที่เป็นเช่นนี้แสดงให้เห็นว่า ข้าราชการตำรวจชั้นประทวน สังกัดกองบัญชาการตำรวจภูธรภาค 3 และครอบครัวนั้น มีหลักการงานบูรณาการกระบวนทัศน์พัฒนาคุณภาพชีวิตตามแนวปรัชญาเศรษฐกิจแบบพอเพียง เมื่อมีพื้นฐานความมั่นคงพร้อมแล้ว จึงสร้างความเจริญและฐานะทางเศรษฐกิจให้สูงขึ้น โดยเริ่มจากตนเอง ครอบครัว ชุมชน สังคม ประเทศชาติ ตลอดทั้งต้องคำนึงถึงด้านทรัพยากรธรรมชาติและสิ่งแวดล้อม เทคโนโลยี เศรษฐกิจ ส่งผลนำไปสู่การบรรลุตามเป้าประสงค์ที่ว่า 1) ประชาชนและชุมชนมีฐานะทางเศรษฐกิจและคุณภาพชีวิตที่ดี ประชาชนและชุมชนมีฐานะทางเศรษฐกิจและคุณภาพชีวิตที่ดี 3) ประชาชนได้รับการพัฒนาเต็มศักยภาพและสังคมมีความสมานฉันท์ และ 4) ฐานเศรษฐกิจมีความแข็งแกร่งบนพื้นฐานศักยภาพและอัตลักษณ์วัฒนธรรมศักยภาพของพื้นที่ นอกจากนั้นยังมีพื้นฐานความมั่นคงพร้อมแล้วจึงจะสร้างความเจริญและฐานะทางเศรษฐกิจให้สูงขึ้น เริ่มจากตนเอง ครอบครัว ชุมชน สังคม ประเทศชาติ เป็นผู้ที่คำนึงถึงด้านทรัพยากรธรรมชาติและสิ่งแวดล้อม เทคโนโลยี เศรษฐกิจ ตลอดทั้งการที่ประชาชนและชุมชนมีฐานะทางเศรษฐกิจและคุณภาพชีวิตที่ดี มีความเชื่อมั่นในอำนาจรัฐ มีความเชื่อมั่นในกระบวนการยุติธรรม เมื่อข้าราชการตำรวจชั้นประทวนได้รับการพัฒนาเต็มศักยภาพแล้วก็เกิดมีความสมานฉันท์ต่อกันทุกภาคส่วน มีฐานเศรษฐกิจมีความแข็งแกร่งบนพื้นฐานศักยภาพพร้อมทั้งมีฐานเศรษฐกิจมีความแข็งแกร่งด้านอัตลักษณ์ทางวัฒนธรรมศักยภาพของพื้นที่เป็นเรื่องของความมั่งมี ศรีสุข ถึงแม้ว่าระดับคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจที่ได้จากการศึกษาในครั้งนี้มีระดับคุณภาพแบบความมั่งมี - -ศรีสุข อยู่ในระดับมาก แต่ก็ควรมีการพัฒนาระดับคุณภาพชีวิตให้มีระดับที่สูงขึ้นไปอีก เพื่อจะส่งผลถึงการปฏิบัติงานในการอำนวยความยุติธรรมหรือการบำบัดทุกข์ บำรุงสุขในหน้าที่ข้าราชการตำรวจได้อย่างเต็มประสิทธิภาพขึ้นไปอีก สอดคล้องกับงานวิจัยของ รัฐพงศ์ บุญญานุวัตร(2554 : 94) ได้ศึกษาวิจัยเรื่อง การนำแนวคิดปรัชญาเศรษฐกิจพอเพียงมาใช้ในการดำเนินชีวิตของประชาชนในชุมชนเขตดุสิต กรุงเทพมหานครพบว่า การนำแนวคิดปรัชญาเศรษฐกิจพอเพียงมาใช้ในการดำเนินชีวิตของประชาชนในชุมชนเขตดุสิต กรุงเทพมหานคร พบว่า ระดับการปฏิบัติของประชาชนทั้งโดยภาพรวม และรายด้านอยู่ในระดับมาก เรียงตามลำดับค่าเฉลี่ยจากมากไปน้อย ได้แก่ ด้านเงื่อนไขคุณธรรม ด้านการมีเหตุผล ด้านความพอประมาณ ด้านเงื่อนไขความรู้ และ ด้านการมีภูมิคุ้มกันในตัวที่ดีตามลำดับ และสอดคล้องกับงานวิจัยของ มัทนา พันทวี (2549, น. 102) ได้ทำการศึกษาแนวคิดเศรษฐกิจพอเพียงตามแนวพระราชดำริกับหลักธรรมทางพระพุทธศาสนา ผลการวิจัยพบว่า ด้านกระบวนการ เศรษฐกิจแนวพุทธและเศรษฐกิจพอเพียง มีกระบวนการที่สัมพันธ์สอดคล้องกันโดยต่างมีกิจกรรมทางเศรษฐกิจ เช่น การผลิต การบริโภค การแลกเปลี่ยนซื้อขายและการจัดสรรผลผลิต ที่พยายามปรับทัศนะของคนให้เห็นความสำคัญของความสงบสุขด้านจิตใจมากกว่าความสุขที่เกิดมาจากวัตถุเงินตรา มุ่งให้เกิดการเรียนรู้เพื่อการพัฒนาตนเองให้ได้ก่อนเป็นเบื้องต้น จากนั้นจึงพัฒนาชีวิตความเป็นอยู่ไปสู่ความสุขสมบูรณ์ตามอัตภาพของตนและใช้ชีวิตบำเพ็ญแก่สังคมต่อไป และสอดคล้องกับงานวิจัยของ โสภณ บัวจันทร์ (2550, น. 122) ได้ศึกษาเชิงเปรียบเทียบหลักพุทธเศรษฐศาสตร์กับหลักเศรษฐกิจพอเพียง ผลการวิจัยพบว่า การผลิต การบริโภค การแลกเปลี่ยนซื้อขายและการจัดสรรผลผลิต มีความสอดคล้องกัน โดยที่แท้แล้ว เศรษฐกิจพอเพียง ก็คือ พุทธเศรษฐศาสตร์ มีรากเหง้ามาจากพระพุทธศาสนา แต่ที่ไม่เน้นว่าเป็นพระพุทธศาสนา ก็เพราะองค์เป็นองค์ศาสนูปถัมภก จะต้องให้การทำนุบำรุงศาสนาในชาติทุกศาสนา ดังนั้นการใช้คำว่าเศรษฐกิจพอเพียง จึงเป็นคำกลางที่สามารถเข้าใจและยอมรับได้ สำหรับศาสนิกชนในทุกศาสนา แต่ไม่สอดคล้องกับงานวิจัยของ วีระวัฒน์ ประทีปรัตน์ (2542, น. 125) ได้ทำการศึกษาวิจัยเรื่อง “การศึกษาคุณภาพชีวิตในการทำงานของข้าราชการทหารอากาศ กองป้องกันทางอากาศ” ผลการวิจัยพบว่า ข้าราชการทหาร มีคุณภาพชีวิตในการทำงานระดับปานกลาง เพราะข้าราชการทหารมีผู้บังคับบัญชากันเป็นลำดับขั้น มีกฎ ระเบียบ วินัยที่เคร่งครัด การที่มีคุณภาพชีวิตในการทำงานอยู่ในระดับปานกลางก็นับว่าอยู่ในระดับที่ใช้ได้

 **2. ปัจจัยที่ส่งผลต่อพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3** มีดังต่อไปนี้

 2.1 ปัจจัยหลักด้านภายในของบุคคล

 ประกอบด้วยปัจจัยย่อยหรือปัจจัยบ่งชี้ จำนวน 2 ปัจจัย ที่ส่งผลอย่างมีนัยสำคัญทางสถิติ ที่ระดับ .05 ซึ่งประกอบไปด้วย เจตคติต่อปรัชญาเศรษฐกิจพอเพียง และ การน้อมนำปรัชญาเศรษฐกิจพอเพียง จากข้อค้นพบดังกล่าวแสดงให้เห็นว่า ข้าราชการตำรวจชั้นประทวน สังกัดกองบัญชาการตำรวจภูธรภาค 3 นั้น โดยภาพรวมแล้วมีเจตคติที่ดีต่อแนวทางปรัชญาเศรษฐกิจพอเพียงพร้อมทั้งข้าราชการตำรวจชั้นประทวนสังกัดกองบัญชาการตำรวจภูธรภาค 3 ได้น้อมนำเอาแนวทางปรัชญาเศรษฐกิจพอเพียงไปใช้ในการดำเนินชีวิตประจำวันของตนเองและครอบครัว ซึ่งประกอบไปด้วย การที่ข้าราชการตำรวจชั้นประทวนยึดมั่น เมื่อเกิดความเครียด วิตกกังวลหรือไม่สบายใจสามารถนำหลักธรรมคำสอนทางศาสนามาพิจารณาแก้ไขอย่างมีเหตุผล เชื่อในคุณค่าของการความสามารถและพลังในตัวเองของมนุษย์ เชื่อในดำเนินชีวิตตามหลักปรัชญาเศรษฐกิจพอเพียงจะนำมาซึ่งความสันติสุขให้ตัวเองและครอบครัว สามารถปฏิบัติหลักเศรษฐกิจพอเพียงได้จะทำให้ครอบครัวมีความสุขและมั่นคงตลอดทั้งการพยายามหลีกเลี่ยงการกู้ยืมเพื่อการลงทุนในการประกอบอาชีพ ตลอดทั้งข้าราชการตำรวจชั้นประทวนมีความยินดีและพอใจกับสิ่งที่ท่านมีอยู่ในปัจจุบัน ที่จะทำให้ชีวิตมีความสุขตามอัตภาพได้ด้วยการลดรายจ่ายในครอบครัว ประหยัด อดออม มัธยัสถ์ไม่ฟุ่มเฟือย เมื่อมีปัญหาและอุปสรรคท่านสามารถแก้ไขปัญหาเหล่านั้นได้ ด้วยการใช้เหตุผลตามความเป็นจริงและเชื่อว่าหลักเศรษฐกิจพอเพียงจะสามารถนำพาท่านและครอบครัวผ่านพ้นปัญหาและอุปสรรคได้

 2.2 ปัจจัยแวดล้อม

 พบว่า มีปัจจัยย่อยหรือตัวบ่งชี้ จำนวน 1 ตัว ที่ส่งผลต่อการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 อย่างมีนัยสำคัญทางสถิติที่ระดับ .05 ได้แก่ กระแสความนิยมภายในประเทศ จากข้อค้นพบดังกล่าว อาจจะเนื่องจากการที่ทุกภาคส่วนของประเทศ ทั้งภาครัฐและภาคเอกชนเอง รวมทั้งหน่วยงานขององค์กรตำรวจเองได้มีการประชาสัมพันธ์ให้ทุกคนได้น้อมนำเอาหลักการและแนวทางปรัชญาเศรษฐกิจพอเพียงของในหลวงรัชกาลที่ 9 มาเป็นแนวทางในการดำเนินชีวิต ตลอดทั้งมีการส่งเสริมในการปฏิบัติแก่ประชาชนทั้งข้าราชการและประชาชนทั่วไปอยู่เป็นประจำอย่างต่อเนื่อง จึงทำให้เกิดกระแสความนิยมทั้งภายในประเทศ รวมไปถึงต่างประเทศได้หันมาสนใจที่จะนำเอาแนวทางปรัชญาเศรษฐกิจพอเพียงไปปฏิบัติในการดำเนินชีวิตของตนเองและครอบครัว หมายความรวมถึงข้าราชการตำรวจทุกหมู่เหล่าด้วยนั่นเอง ประกอบกับมีการนำเสนอในรูปแบบต่าง ๆ เช่น สื่อทางโทรทัศน์ วิทยุ สิ่งพิมพ์ สื่ออิเลคทรอนิกส์ เป็นต้นด้วย (การสนทนากลุ่ม, 23 เมษายน 2559) และในขณะเดียวกันปัจจัยอื่นๆ ที่ถึงแม้ผลที่ได้จากการศึกษาอาจไม่ส่งผลอย่างมีนัยสำคัญทางสถิติก็ตามแต่ก็สามารถเป็นปัจจัยที่จะส่งผลต่อการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนได้เช่นเดียวกัน ทั้งการส่งเสริมจากภาคประชาสังคม การส่งเสริมจากภาคราชการและการบูรณาการปรัชญาเศรษฐกิจพอเพียง ต่างก็ล้วนเป็นปัจจัยที่ผลักดันต่อการพัฒนาคุณภาพชีวิตตามวิถีปรัชญาเศรษฐกิจพอเพียงให้กับข้าราชการตำรวจชั้นประทวนเช่นเดียวกัน

 2.3 ปัจจัยด้านการบริหารงาน

 พบว่า มีปัจจัยย่อยหรือตัวบ่งชี้ 2 ตัว ที่ส่งผลต่อพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 อย่างมีนัยสำคัญทางสถิติที่ระดับ .05 ประกอบด้วย ยุทธศาสตร์การขับเคลื่อนปรัชญาเศรษฐกิจพอเพียงมาปฏิบัติในองค์การ และ การสนับนุนของผู้นำองค์การตามวิถีปรัชญาเศรษฐกิจพอเพียง จากปัจจัยหรือตัวบ่งชี้ดังกล่าว มีเหตุผลสนับสนุน ดังนี้ ตัวบ่งชี้ด้านยุทธศาสตร์การขับเคลื่อนแนวทางปรัชญาเศรษฐกิจพอเพียงนั้นเป็นเรื่องของการวางนโยบายที่รัฐและองค์กรของรัฐทุกภาคส่วนต่างร่วมกันที่จะวางยุทธศาสตร์การขับเคลื่อนแนวทางปรัชญาเศรษฐกิจพอเพียงให้เกิดการปฏิบัติจริงให้เกิดขึ้นกับประชาชน รวมทั้งให้เกิดการปฏิบัติจริงในองค์กรของสำนักงานตำรวจแห่งชาติ จึงทำให้ผลการศึกษาพบว่าข้าราชการตำรวจชั้นประทวนนั้นมีความเชื่อมั่นว่าปัจจัยด้านยุทธศาสตร์การขับเคลื่อนแนวทางปรัชญาเศรษฐกิจพอเพียงเป็นปัจจัยที่ส่งผลต่อการพัฒนาคุณภาพชีวิตตามวิถีปรัชญาเศรษฐกิจพอเพียงได้ ส่วนปัจจัยด้านการสนับสนุนจากผู้นำองค์การตามวิถีปรัชญาเศรษฐกิจพอเพียงนั้นนับว่าเป็นปัจจัยที่สำคัญอย่างยิ่งที่จะส่งเสริม สนับสนุนให้เกิดการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวนเกิดขึ้นได้จริง เนื่องจากผู้บังคับบัญชาทุกระดับชั้นในหน่วยงานของตำรวจสามารถเป็นผู้ที่ชี้นำการปฏิบัติ มีอำนาจสั่งการให้เกิดการปฏิบัติ หรือสามารถสร้างแรงจูงใจ สร้างแรงผลักให้เกิดการปฏิบัติขึ้นจริงในองค์กรตำรวจ เพราะผู้นำองค์การมีทั้งอำนาจตามกฎหมาย การให้ความดีความชอบการปฏิบัติตนเป็นแบบอย่างหรือต้นแบบที่ดีตามวิถีปรัชญาเศรษฐกิจพอเพียงให้เกิดขึ้นในองค์กรได้ ดังจะเห็นได้จากผลการศึกษาที่พบว่า ปัจจัยด้านการสนับสนุนจากผู้นำองค์การตามวิถีปรัชญาเศรษฐกิจพอเพียง เป็นปัจจัยที่มีนัยสำคัญที่ส่งผลต่อการพัฒนาคุณภาพชีวิตตามวิถีปรัชญาเศรษฐกิจพอเพียงเป็นอันดับแรกของปัจจัยย่อยทั้งหมด

 ส่วนปัจจัยพยากรณ์หรือตัวบ่งชี้ที่เป็นตัวพยากรณ์พัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ที่ไม่มีนัยสำคัญทางสถิติ มีจำนวน 6 ตัว ได้แก่ ความสนใจในปรัชญาเศรษฐกิจพอเพียง เจตคติต่อการพึ่งพาตนเอง การส่งเสริมจากภาคประชาสังคม การส่งเสริมจากภาคราชการ การบูรณาการปรัชญาเศรษฐกิจพอเพียง ทัศคติของผู้บังคับบัญชาต่อวิถีเศรษฐกิจพอเพียง ผู้ทรงคุณวุฒิที่เข้าร่วมให้ข้อเสนอแนะในการสร้างรูปแบบได้เสนอให้ปัจจัย จำนวน 5 ปัจจัยย่อยหรือตัวบ่งชี้ ได้แก่ ความสนใจในปรัชญาเศรษฐกิจพอเพียง การส่งเสริมจากภาคประชาสังคม การส่งเสริมจากภาคราชการ การบูรณาการปรัชญาเศรษฐกิจพอเพียง ทัศคติของผู้บังคับบัญชาต่อวิถีเศรษฐกิจพอเพียง เป็นปัจจัยหรือตัวบ่งชี้ที่ส่งผลต่อการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ยกเว้นปัจจัยหรือตัวบ่งชี้ด้านเจตคติการพึ่งตนเองที่ผู้ทรงคุณวุฒิมีความเห็นว่าไม่น่าจะส่งผลต่อการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 (การสนทนากลุ่ม. 21 ธันวาคม 2559) ดังนั้น จึงกล่าวได้ว่า ปัจจัยหรือตัวบ่งชี้ทั้ง 10 ตัวบ่งชี้ เป็นส่วนสำคัญที่ส่งผลต่อพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ร่วมกัน

 **3. ผลการสร้างรูปแบบและการยืนยันรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3** พบว่า

 3.1 การสร้างรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 จากผลการวิเคราะห์การสนทนากลุ่ม (Focus Group Discussion : FGD) ผู้วิจัยได้สรุปผลเพื่อทำข้อค้นพบจากระยะที่ 1 และจากระยะที่ 2 (ขั้นตอนที่ 1) เพื่อสร้างรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3ซึ่งมีองค์ประกอบ ดังนี้

 3.1.1 ระดับปัจเจกบุคคล ปัจจัยแวดล้อมและปัจจัยด้านการบริหาร ต้องร่วมกันพัฒนากลยุทธ์หรือตัวบ่งชี้ในการพัฒนาคุณภาพชีวิตตามวิถีปรัชญาเศรษฐกิจพอเพียง เพื่อส่งเสริมให้เกิดปัจจัยย่อยทั้ง 10 ตัวบ่งชี้

 3.1.2 การพัฒนาความรู้ความเข้าใจในปรัชญาเศรษฐกิจพอเพียงหรือระดับปัจเจกบุคคล ระดับสถานีตำรวจและองค์การตำรวจ ส่งเสริมและพัฒนาความรู้ความเข้าใจอย่างท่องแท้ในเศรษฐกิจพอเพียง (ความพอประมาณ มีเหตุผล ภูมิคุ้มกัน ความรู้ และคุณธรรม) ส่งเสริมการใช้ทรัพยากรอย่างคุ้มค่า และส่งเสริมการเรียนรู้เกี่ยวกับภูมิปัญญาท้องถิ่นอย่างเท่าทัน

 3.1.3 การเสริมสร้างเจตคติที่ดีต่อปรัชญาเศรษฐกิจพอเพียง ด้วยการส่งเสริมการน้อมนำธรรมะเข้ามาใช้ในการดำเนินชีวิต สร้างความตระหนักรู้รับผิดชอบในหน้าที่ของตน สร้างความตระหนัก จิตสำนึกและเห็นคุณค่าในปรัชญาเศรษฐกิจพอเพียง สร้างความตระหนักรู้เพื่อลดละความโลภให้ยินดีในสิ่งที่มีอยู่และสร้างความตระหนักและยึดมั่นบนพื้นฐานการพึงตนเอง

 3.1.4 การสร้างกระแสนิยมในปรัชญาเศรษฐกิจพอเพียง ด้วยการส่งเสริมและสนับสนุนการสร้างภาคีเครือข่ายปรัชญาเศรษฐกิจพอเพียง ส่งเสริม สนับสนุนและยกย่องเชิดชูบุคคลที่น้อมนำเศรษฐกิจพอเพียงเป็นคนต้นแบบ ส่งเสริมการสื่อสารประชาสัมพันธ์เกี่ยวกับปรัชญาเศรษฐกิจพอเพียงผ่านสื่อต่างๆ ส่งเสริมและสนับสนุนการประกอบอาชีพเสริมสร้างรายได้พิเศษ ส่งเสริมและสนับสนุนการสร้างมูลค่าจากทรัพยากรของตนมาสร้างอาชีพสร้างรายได้อย่างยั่งยืนและกำหนดกลยุทธ์การประชาสัมพันธ์เชิงรุก

 3.1.5 การเสริมสร้างและพัฒนาภาวะผู้นำและการบริหารจัดการ ด้วยการพัฒนาผู้บริหารองค์กรให้เป็นผู้นำเป็นแบบอย่างหรือเป็นผู้นำต้นแบบปรัชญาเศรษฐกิจพอเพียง พัฒนาภาวะผู้ทำการเปลี่ยนแปลงให้กับบุคลากร การถ่ายทอดปรัชญาเศรษฐกิจพอเพียงออกมาเป็นแนวทางเชิงรูปธรรมที่เหมาะสมกับบทบาทหน้าที่ต่าง ๆ การเปิดโอกาสและส่งเสริมบุคลากรให้น้อมนำปรัชญาเศรษฐกิจพอเพียงมาใช้ในการดำเนินชีวิต การเสริมสร้างความสัมพันธ์ระหว่างบุคลากรแนวราบลดความเป็นนายเป็นบ่าว (นายกับไพร่) การส่งเสริมและสนับสนุนการศึกษาดูงานปรัชญาเศรษฐกิจพอเพียงอย่างต่อเนื่อง กำหนดนโยบายการส่งเสริมปรัชญาเศรษฐกิจพอเพียงอย่างเป็นรูปธรรม ปฏิรูปการปฏิบัติงานหรือการปฏิบัติตามบทบาทหน้าที่บนฐานแนวคิดปรัชญาเศรษฐกิจพอเพียง

 3.1.6 การประยุกต์ใช้ PDCA ในการขับเคลื่อนปรัชญาเศรษฐกิจพอเพียงอย่างต่อเนื่องนำไปสู่การปฏิบัติและส่งผลต่อการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3

 3.2 ผลการประเมินเพื่อยืนยันรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของราชการตำรวจชั้นประทวน สังกัดกองบัญชาการตำรวจภูธรภาค 3 ได้ผ่านการประเมินยืนยันจากผู้เชี่ยวชาญที่ได้ส่งแบบตอบกลับการประเมินยืนยันรูปแบบ ผลการวิเคราะห์ข้อมูลที่ได้จากผู้เชี่ยวชาญที่ประเมินยืนยัน พบว่า รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของราชการตำรวจชั้นประทวน สังกัดกองบัญชาการตำรวจภูธรภาค 3 ที่ได้จากการศึกษาในครั้งนี้มีความเป็นไปได้อย่างความเหมาะสมทุกแนวทาง ซึ่งเป็นไปตามหลักการของการวิเคราะห์ กล่าวคือการพิจารณาข้อความแนวทางที่เหมาะสมจะใช้ข้อความที่มีค่าพิสัยระหว่างควอไทล์ (I.R.) ตั้งแต่ 1.50 ลงมา ซึ่งถือว่าข้อความนั้นมีความสอดคล้องกันสูง โดยพิจารณาจากคำตอบของผู้เชี่ยวชาญที่มีค่าเฉลี่ยตั้งแต่ 4.13 ขึ้นไป ซึ่งถือว่าผู้เชี่ยวชาญมีความเห็นด้วยในระดับมาก และค่าพิสัยระหว่าง ควอไทล์ (I.R) ตั้งแต่ 1.50 ลงมา ซึ่งถือว่าผู้เชี่ยวชาญมีความเห็นสอดคล้องกัน

 กล่าวโดยสรุป รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธร ภาค 3 ที่ได้จากการวิจัยในครั้งนี้ สามารถนำไปใช้ได้อย่างเหมาะสมระดับมาก

**5.3 ข้อเสนอแนะ**

ผลการวิจัยที่ได้รับจากการศึกษารูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 นั้นมีข้อเสนอแนะดังต่อไปนี้

 **5.3.1 ข้อเสนอแนะในการนำผลการวิจัยไปใช้**

 1. จากผลของการวิจัย พบว่า ปัจจัยที่ส่งผลต่อพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ทั้ง 3 ปัจจัยหลัก คือ ปัจจัยภายในบุคคล ปัจจัยแวดล้อมและปัจจัยด้านการบริหาร ตลอดทั้งปัจจัยย่อยทั้ง 10 ปัจจัย ล้วนร่วมกันส่งผลต่อพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 ทั้งสิ้น ควรเสนอให้หน่วยงานองค์การ ที่เกี่ยวข้องทั้งภาครัฐ องค์กรอิสระที่เกี่ยวกับเรื่องดังกล่าว เช่น คณะรัฐบาล หน่วยงานระดับกลาง ระดับภูมิภาคของรัฐ สถาบันการศึกษา ปราชญ์ชาวบ้าน หรือหน่วยงานที่เกี่ยวข้อง นำผลการวิจัยดังกล่าวไปใช้ประโยชน์ในการคุณภาพชีวิตของข้าราชการในหน่วยอื่น ๆ หรือประชาชนในประเทศเพื่อประโยชน์ต่อการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจในระดับอื่น ๆ ข้าราชการหน่วยอื่น ๆ รวมทั้งของประชาชนในประเทศได้

 2. รูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจ

ชั้นประทวน สังกัดกองบัญชาการตำรวจภูธรภาค 3 เป็นรูปแบบที่คัดสรรปัจจัยหรือตัวบ่งชี้ที่ส่งผลต่อพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3 เราสามารถนำเอาปัจจัยหรือตัวบ่งชี้ทั้ง 12 ตัว ไปขยายผลในการ ที่จะพัฒนาการแสดงออกหรือการมีส่วนร่วมของประชาชนในประเทศ พร้อมทั้งจะเป็นรูปแบบที่นำไปใช้ได้ในทางปฏิบัติจริง คุ้มค่า และเหมาะสม ผู้ดำเนินการโครงการพัฒนาศักยภาพ การแสดงออกทางการเมืองของประชาชนจะต้องนำหลักการวงจรของ เดมิง (Deming Cycle) ไปศึกษาแต่ละขั้นตอน คือ P – D – C - A ให้เข้าใจเพื่อนำไปดำเนินการได้อย่างคุ้มค่า

 **5.3.2 ข้อเสนอแนะในการวิจัยครั้งต่อไป**

 1. ควรศึกษาวิจัยเกี่ยวกับการพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจในระดับอื่น ๆ เพิ่มเติมอีก

 2. ควรศึกษาวิจัยรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจในพื้นที่อื่น ๆ เพิ่มเติมอีก

 3. ควรศึกษาวิจัยรูปแบบพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการหน่วยอื่น ๆ เพิ่มเติมอีก

 4. ควรศึกษาปัจจัยเชิงสาเหตุของพัฒนาคุณภาพชีวิตตามวิถีปรัชญาเศรษฐกิจพอเพียงของข้าราชการตำรวจชั้นประทวน สังกัดกองบัญชาการตำรวจภูธรภาค 3